Evit pezh a sell ouzh an XVIIvet kantved eo resisoch hon anaoudegezh eus korvoerezh ar sklent e Breizh. Fougeroux de Bondaroy, en ul levr gouestlet da vengleuzioù Angers, a skrivas ur stagadenn verr diwar-benn re hon bro. War-dro ar bloaz 1760 e laboure lod eus ar vengleuzierien dindan an douar e-lech hen ober en ur vengleuz dizolo, ha kement-se ur chantved a-raok re Angers. Met ma veze armerzhet mizoù an dizoloadur ne veze ket toullet don a-walch da dizhout ar sklent mat.